In die Boereoorlog was hy genl Hertzog se privaat sekretaris. Hy het die papiere gedra en bewyse van die manskappe in die kommando gehou. Later het oom Klaas die leier van die Afrikaner Party geword en sy en Oupa se mentor was steeds genl Hertzog wat ook vir Afrikaans geveg het. Hulle het nagte gepraat oor die opheffing van die armblankes na die oorlog.
Oom Klaas en andere het in die Oorlog deur blokhuise gevlug en hy is toe in die lies geskiet en het glo sy testikels verloor, amper dood, so hy het met ’n fyn stem gepraat en nooit kinders gehad nie. Hy het ’n dierbare vrou gehad, tant Olive.
Nadat hy privaat sekretaris van genl. J.B.M. Hertzog geword het, bring hy die res van die oorlog saam met hom deur. Hy is die derde keer gewond naby Kafferskop, distrik Lindley, op 8 Maart 1902 en bly in die hospitaal tot die einde van die oorlog.